**Zápis**

zo zasadnutia Rady Združenia pre kariérové poradenstvo a rozvoj kariéry, ktoré sa konalo 22. 9. 2015 v hoteli Mercure v Bratislave

Prítomní: Zuzka Gališinová, Štefan Grajcár, Lenka Martinkovičová, Tomáš Šprlák, Eva Uhríková, Zuzka Záhradníková; Michaela Palgutová

Program: 1. Newsletter č. 2

 2. Prvé stretnutie Bratislavského klubu ZKPRK

 3. Pripravované podujata s účasťou ZKPRK

4. Rôzne

Zasadnutie Rady ZKPRK sa uskutočnilo bezprostredne po ukončení konferencie spojenej s vyhlásením výsledkov súťaže Národná cena kariérového poradenstva 2015 (v réžii SAAIC – Euroguidance), zúčastnili sa jej takmer všetci členovia Rady, ako aj revízorka M. Palgutová. Vzhľadom na ďalšie povinnosti sa však viacerí mohli zasadnutia Rady zúčastniť len na časti programu.

Ad 1.:

Príspevky do Newslettra č. 2 ešte stále nie sú skompletizované (ŠG – úvodník a príspevok o štandardoch; ZZ – príspevok o CBS v Retzi; LM, ŠG – informácie o pripravovaných podujatiach), treba tak urobiť čo najskôr, aby newsletter mohol výjsť v 40. týždni.

Ad 2.:

Prvé stretnutie bratislavského klubu ZKPRK bude 26. októbra na Štefánikovej u. č. 47 o 17 h, členovia Rady sa dohodli na tom, že pre nečlenov Združenia bude stanovené vstupné 5 €, členovia budú mať vstup zadarmo.

Ad 3.:

* Veľtrh Gaudeamus, 14. – 15. 10. 2015, Nitra, : Zuzka Gališinová zabezpečila ľudí, ktorí budú k dispozícii návštevníkom počas oboch dní veľtrhu, Združenie budú okrem nej reprezentovať Š. Grajár, L. Martinkovičová a T. Šprlák, pomôžu nám však aj študentky FSEV UKF v Nitre a ďalľí dobrovoľníci. Združenie bude uvedené v programe veľtrhu, prezentácia Združenia bude k dispozícii návštevníkom a partnerom podujatia na CD nosiči, je pripravené aj označenie priestoru, v ktorom bude ZKPRK poskytovať poradenské a konzulačné služby. Treba zabezpečiť ešte dotlač letáčikov a roll-up (E. Uhríková) – na miesto ich dovezie Š. Grajcár.
* Veľtrh Práca a kariéra, ktorý sa bude konať v novembri 2015 v Trnave, bude nakoniec bez účasti Združenia, nakoľko nám nemohli poskytnúť výstavný/prezentačný stánok gratis, ale len za pomerne vysoký poplatok.
* Predseda Š. Grajcár preverí čo najskôr možnosti a podmienky aktívnej účasti Združenia na veľtrhu Svet práce, ktorý sa bude konať 18. – 19. 11. 2015 v Košiciach.

Ad 4.:

* Od posledného zasadnutia Rady nám pribudli dvaja noví členovia – o. z. Spoluprácou pre lepšiu budúcnosť / Teamwork for better future so sídlom vo Veľkom Mederi a p. Eva Kováčová z Trebišova (tá však ešte neuhradila členský príspevok – dôvody preverí ŠG).

Zapísal: Štefan Grajcár

Bratislava 28. 9. 2015